สวัสดีครับ ต้องการสอบถามเรื่องอาการหน้าบวมจากยาสเตียรอยด์ คือตัวเองเป็นเกล็ดเลือดต่ำตั้งแต่เดือนสิ้นเดือนมีนาที่ผ่านมาจนถึงปัจจุบัน ขณะรักษาตัวคุณก็จ่ายยาสเตียรอยด์ให้ทานติดต่อกันมาเป็นเวลาค่อนข้างนานพอสมควร แต่จำนวนยาปัจจุบันก็ลดลงจาก 5 เม็ด เหลือ 3 เม็ด ทีนี้จะหยุดทานยาสเตียรอยด์แล้ว อยากทราบวิธีการลดหน้าบวมจากยาสเตียรอยด์แบบปลอดภัยครับ ทราบแค่ว่านอกจากออกกำลังกายแล้วมีวิธีไหนบ้างที่รักษาได้ ขอบครับ
สวัสดีค่ะ สเตียรอยด์ เป็นฮอร์โมนชนิดหนึ่งที่ร่างกายผลิตขึ้นเองได้ ซึ่งมีความสำคัญต่อการทำงานของร่างกาย ในปัจจุบัน วงการแพทย์ได้นำสเตียรอยด์มาใช้รักษาอาการเจ็บป่วย โดยเฉพาะอย่างยิ่งเพื่อลดอาการอักเสบ หรือโรคที่เกี่ยวกับภูมิคุ้มกันทำลายตนเองให้เกิดความผิดปกติต่างๆโดยการใช้สเตียรอยด์นั้น โดยส่วนใหญ่แพทย์จะให้ใช้ติดต่อกันในระยะเวลาหนึ่ง จากนั้นเมื่ออาการดีขึ้นแล้วจะสั่งหยุดใช้ เพราะหากใช้ติดต่อกันนาน ๆ จะส่งผลข้างเคียงต่างๆตามมาได้อาการหน้าบวม ตัวบวมจากการใช้สเตียรอยด์เป็นผลข้างเคียงที่พบได้ในระหว่างการใช้ยา ซึ่งผลข้างเคียงลักษณะนี้ส่วนใหญ่จะหยุดหรือดีขึ้นได้เองเมื่อทำการหยุดยาแล้ว แต่อย่างไรก็ตามในผู้ป่วยบางรายอาจจะไม่ได้รู้สึกว่ากลับมาเป็นเหมือนเดิมเลย 100% การลดขนาดยาจะช่วยลดผลข้างเคียงเหล่านี้ได้แนะนำการดูแลสุขภาพทั่วไปให้ดี และรับประทานยาภายใต้การดูแลของแพทย์ต่อเนื่องเพื่อให้ได้ประโยชน์สูงสุด